ผู้ว่าฯ มะกันขอกองกำลังส่วนกลาง รับมือม็อบเดือดกดคอผิวสี
เมื่อ 28 พ.ค. นายทิม วัลซ์ ผู้ว่าการรัฐมินเนโซตาในสหรัฐฯ ร้องขอกำลังกองกำลังป้องกันมาตุภูมิ หรือเนชั่นแนล การ์ด ขณะที่เกิดการปล้นสะดมหลายจุดที่เมืองเซนต์พอล ระบบรางรถไฟรางเบาและรถบัสเกือบทั้งหมดหยุดให้บริการไปถึงวันอาทิตย์ 31 พ.ค. เพื่อความปลอดภัยจากเหตุประท้วงรุนแรงขึ้นต่อเนื่องเป็นวันที่ 2 ที่ประชาชนไม่พอใจจากเหตุการณ์การเสียชีวิตของนายจอร์จ ฟลอยด์ ชายผิวดำที่ถูกเจ้าหน้าที่ตำรวจใช้เข่ากดคอจนทำให้เขาหายใจไม่ออกและเสียชีวิตในที่เกิดเหตุซึ่งมีคลิปเผยแพร่ทางออนไลน์อย่างไรก็ตาม ตำรวจคนดังกล่าวกับเพื่อนร่วมงานอีก 3 คนถูกปลดจากงาน และวันต่อมา นายกเทศมนตรีจาค็อป เฟรย์ เรียกร้องให้ตั้งข้อหาอาชญากรรมกับตำรวจกดเข่านั้น ขณะที่ประธานาธิบดีโดนัลด์ ทรัมป์ ก็ขอให้สอบสวนอย่างเร่งด่วน ด้านสำนักงานสอบสวนกลาง หรือเอฟบีไอ ก็กำลังสอบสวนว่าสิทธิพลเมืองของฟลอยด์ถูกละเมิดหรือไม่.
นายทิม วัลซ์ ผู้ว่าการรัฐมินเนโซตาในสหรัฐฯ ร้องขอกำลังกองกำลังป้องกันมาตุภูมิ หรือเนชั่นแนล การ์ด ขณะที่เกิดการปล้นสะดมหลายจุดที่เมืองเซนต์พอล
ม็อบผิวสี,รัฐมินเนโซตา,ตำรวจทำเกินกว่าเหตุ,ใช้เข่ากดคอ,คนผิวสี,กองกำลังป้องกันมาตุภูมิ,ข่าววันนี้